Document ID: 31988R0442

KOMISSION ASETUS (ETY) N:o 442/88,
annettu 17 päivänä helmikuuta 1988,
asetusten (ETY) N:o 2315/76 ja (ETY) N:o 2191/81 muuttamisesta voin alennettuun hintaan myynnin ja voittoa tavoittelemattomien laitosten ja yhteisöjen voin ostamiseen myönnettävän tuen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3904/87(2), ja erityisesti sen 6 artiklan 7 kohdan ja 12 artiklan 3 kohdan,
sekä katsoo, että
komission asetuksessa (ETY) N:o 2191/81(3), sellaisena kuin se on viimeksi muutettuna asetuksella (ETY) N:o 2402/86(4), säädetään voittoa tavoittelemattomien laitosten ja yhteisöjen voin ostamiseen myönnettävästä tuesta; ottaen huomioon tämänhetkinen voin markkinatilanne ja julkisten varastojen suuruus olisi suotavaa saattaa uudelleen mahdolliseksi julkisesti varastoidun voin myynti voittoa tavoittelemattomille laitoksille ja yhteisöille keskeyttämättä kuitenkaan mahdollisuutta asetuksessa (ETY) N:o 2191/81 säädetyn tuen myöntämiselle; tästä syystä olisi muutettava julkisesti varastoidun voin myynnistä 24 päivänä syyskuuta 1976 annettua komission asetusta (ETY) N:o 2315/76(5), sellaisena kuin se on viimeksi muutettuna asetuksella (ETY) N:o 3127/87(6),
on syytä vahvistaa voin myyntihinta ja siitä saatavan voiton edellytykset ja näiden edellytysten täytäntöönpanon varmistamiseksi tarkoitettu takuusumma,
on syytä vahvistaa uudelleen asetuksessa (ETY) N:o 2191/81 säädetty tuen määrä; lisäksi olisi mukautettava mainitun asetuksen 2 artiklan 3 kohtaa ottaen huomioon neuvoston asetuksen (ETY) N:o 1269/79(7) kumoaminen ja viittaus uusiseelantilaisen voin Yhdistyneeseen kuningaskuntaan tuonnin jatkamisen erityisistä edellytyksistä 19 päivänä joulukuuta 1983 annettuun uuteen neuvoston asetukseen (ETY) N:o 3667/83(8), sellaisena kuin se on viimeksi muutettuna asetuksella (ETY) N:o 2335/86(9), ja toisaalta, ottaen huomioon saatu kokemus, korvattava yksittäisen enimmäismäärän kansallinen määritys yhteisön enimmäisrajalla, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 2315/76 4 a artikla seuraavasti:
"4 a artikla
1. Poiketen siitä, mitä 1 ja 2 artiklassa säädetään, voi myydään interventioelimen myyntisopimuksen tekohetkellä soveltaman ostohinnan suuruiseen hintaan alennettuna 30 ECUlla 100 kilogrammaa kohden sillä edellytyksellä, että voittoa tavoittelemattomat laitokset ja yhteisöt käyttävät voin asetuksen (ETY) N:o 2191/81 säännösten mukaisesti ja ne saavat mainitussa asetuksessa säädettyä tukea.
2. Interventioelin myy voita ainoastaan, kun viimeistään myyntisopimuksen tekemisen ajankohtana annetaan 1 kohdassa säädetyn hinnanalennuksen suuruinen vakuus korotettuna 3 ECUlla edunsaajien suorittaman voin haltuunoton pääasiallisten edellytysten täytäntöönpanon ja voin asetuksen (ETY) N:o 2191/81 mukaisen käytön varmistamiseksi.".
2 artikla
Muutetaan asetus (ETY) N:o 2191/81 seuraavasti:
1. Korvataan 2 artiklan:
- 1 kohdan määrä "178 ECUksi" määrällä "165 ECUksi",
- 3 kohta seuraavasti:
"3. Edellä 1 kohdassa tarkoitettua tukea ei voida antaa samanaikaisesti Yhdistyneen kuningaskunnan osalta asetuksen (ETY) N:o 3667/83 3 artiklan 1 kohdassa tarkoitetun erityismaksun alennuksen kanssa.
Tällöin 1 kohdassa tarkoitetusta tuen määrästä vähennetään erityismaksun alennuksen suuruinen määrä.".
2. Korvataan 3 artiklan 4 kohta seuraavasti:
"4. Edellä 3 kohdan c alakohdassa tarkoitetun voin enimmäismäärä vahvistetaan 2 kilogrammaksi kuukaudessa edunsaavaan laitokseen kuuluvaa kuluttajaa kohti.".
3 artikla
Tämä asetus tulee voimaan 1 päivänä huhtikuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä helmikuuta 1988.

Labels: 3
4
17
19